2020.gada 12.novembrī **Nr.558**

(prot.Nr.46, 4.§)

**Par atbalstu projektiem un apropriācijas palielināšanu**

**Daugavpils pilsētas domes Kultūras pārvaldei**

Pamatojoties uz likuma „Par pašvaldībām” 21.panta pirmās daļas 2.punktu, likuma „Par pašvaldību budžetiem” 30.pantu, Daugavpils pilsētas domes 2018.gada 9.augusta noteikumu Nr.2 „Noteikumi par Daugavpils pilsētas pašvaldības budžeta izstrādāšanu, apstiprināšanu, grozījumu veikšanu, izpildi un kontroli” 37.punktu, saskaņā ar 01.10.2020. finansēšanas līgumu nr. 2020-1-KMA-M88025 starp Valsts Kultūrkapitāla fondu un Daugavpils pilsētas domes Kultūras pārvaldi un 02.10.2020. finansēšanas līgumu nr. 2020-1-KMA-M88023 starp Valsts Kultūrkapitāla fondu un Daugavpils pilsētas domes Kultūras pārvaldi, ņemot vērā Daugavpils pilsētas domes Izglītības un kultūras jautājumu komitejas 2020.gada 5.novembra sēdes atzinumu, Daugavpils pilsētas domes Finanšu komitejas 2020.gada 5.novembra sēdes atzinumu, atklāti balsojot: PAR – 13 (A.Broks, J.Dukšinskis, A.Elksniņš, A.Gržibovskis, L.Jankovska, R.Joksts, I.Kokina, N.Kožanova, M.Lavrenovs, J.Lāčplēsis, I.Prelatovs, H.Soldatjonoka, A.Zdanovskis), PRET – nav, ATTURAS – nav, **Daugavpils pilsētas dome nolemj:**

1. Atbalstīt Daugavpils pilsētas domes Kultūras pārvaldes (reģ.Nr.90001206849, juridiskā adrese: K.Valdemāra ielā 13, Daugavpilī) projektus:
   1. Valsts Kultūrkapitāla fonda projekts "Pētera Martinsona keramikas darbu restaurācija” saskaņā ar 1.pielikumu;
   2. Valsts Kultūrkapitāla fonda projekts „Daugavpils mākslas krātuves AMI” saskaņā ar 2.pielikumu.

2. Veikt apropriācijas palielināšanu Daugavpils pilsētas domes Kultūras pārvaldei pamatbudžeta programmai „Eiropas Savienības un citu finanšu instrumentu finansētie projekti” saskaņā ar 3.pielikumu.

|  |  |
| --- | --- |
| Pielikumā: | 1. Valsts Kultūrkapitāla fonda projekta "Pētera Martinsona keramikas darbu restaurācija" apraksts. 2. Valsts Kultūrkapitāla fonda projekta "Daugavpils mākslas krātuves AMI " apraksts. 3. Daugavpils pilsētas domes Kultūras pārvaldes pamatbudžeta programmas „Eiropas Savienības un citu finanšu instrumentu finansētie projekti” ieņēmumu un izdevumu tāmes 2020.gadam grozījumi. |

Domes priekšsēdētājs *(personiskais paraksts)* I.Prelatovs

1.pielikums

Daugavpils pilsētas domes

2020.gada 12.novembra

lēmumam Nr.558

**Projekts “Pētera Martinsona keramikas darbu restaurācija”**

|  |  |
| --- | --- |
| Projekta īstenošanas sadarbības partneris | Valsts Kultūrkapitāla fonds |
| Projekta ilgums | 2020. gada 1. augusts – 2020.gada 30.decembris |
| Projekta koordinators | Zane Melāne |
| Projekta specifiskais mērķis | Pētera Martinsona keramikas mākslas darbu restaurācija, nodrošinot viņa radošā mantojuma saglabātību un pieejamību. |
| Projekta apraksts | * PROJEKTA MĒRĶIS   Pētera Martinsona keramikas mākslas darbu restaurācija, nodrošinot viņa radošā mantojuma saglabātību un pieejamību.   * PROJEKTA UZDEVUMI   Apzināt Pētera Martinsons keramikas darbu saglabātības pakāpi un noteikt radušos defektus.  Veikt kvalitatīvu keramikas darbu restaurāciju.   * PROJEKTA ĪSTENOŠANAS PLĀNS   Figūras “Cilvēka aicinājums” 1. vienības restaurācija  14.09. - 30.09.2020.  Figūras “Cilvēka aicinājums” 2. vienības restaurācija  14.09. - 30.09.2020.  Skulptūras “Roberts” restaurācija (4 vienība)  01.10. - 30.11.2020.  “Sienas dekors” restaurācija 01.10. - 30.11.2020.  “Ķermeņa variācija I” restaurācija 01.12. - 30.12.2020.  “Ķermeņa variācija II” restaurācija 01.12. - 30.12.2020.   * PROJEKTĀ PAREDZAMIE REZULTĀTI   Kvalificēta restauratora kvalitatīvi veikta Pētera Martinsona keramikas mākslas darbu restaurācija, kas nodrošinās piecu mākslas darbu (9 vienības) turpmāku saglabātību un iespēju eksponēt izstādēs un topošajā “Pētera Martinsona mājas” pastāvīgajā ekspozīcijā. |
| Projekta izmaksas | Valsts Kultūrkapitāla fonda finansējums – 1350 EUR |
| Projekta mērķa grupa | Daugavpils Marka Rotko mākslas centra apmeklētāji, Latvijas muzeji |
| Projekta aktivitātes | * PROJEKTA ĪSTENOŠANAS PLĀNS   Figūras “Cilvēka aicinājums” 1. vienības restaurācija  14.09. - 30.09.2020.  Figūras “Cilvēka aicinājums” 2. vienības restaurācija  14.09. - 30.09.2020.  Skulptūras “Roberts” restaurācija (4 vienība)  01.10. - 30.11.2020.  “Sienas dekors” restaurācija 01.10. - 30.11.2020.  “Ķermeņa variācija I” restaurācija 01.12. - 30.12.2020.  “Ķermeņa variācija II” restaurācija 01.12. - 30.12.2020. |

Domes priekšsēdētājs *(personiskais paraksts)* I.Prelatovs

2.pielikums

Daugavpils pilsētas domes

2020.gada 12.novembra

lēmumam Nr.558

**Projekts “Daugavpils mākslas krātuves arhitektoniski mākslinieciskā izpēte”**

|  |  |
| --- | --- |
| Projekta īstenošanas sadarbības partneris | Valsts Kultūrkapitāla fonds |
| Projekta ilgums | 2020. gada 1. augusts – 2020.gada 31.decembris |
| Projekta koordinators | Valentīns Petjko |
| Projekta specifiskais mērķis | Izstrādāta topošās Daugavpils pilsētas mākslas krātuves Komandanta ielā 2 arhitektoniski mākslinieciskā inventarizācija. |
| Projekta apraksts | * PROJEKTA APRAKSTS Daugavpils pilsētas pašvaldība īpašumā ir apjomīga mākslas kolekcija dažādos mākslas medijos, nodrošinot Latvijas un ārvalstu mākslinieku radošā mantojuma saglabātību un popularizēšanu. Kopskaitā tie ir gandrīz trīs tūkstoši mākslas darbu dažādos mākslas medijos (glezniecība, grafika, keramika, tekstils, fotogrāfija). Pašvaldības iestādes “Daugavpils Marka Rotko mākslas centrs” mākslas kolekcijā ir Latvijā un pasaulē atzītu novadnieku mākslas darbi – Sigurda Vīdzirkstes, Pētera Martinsona, Silvas Linartes, Izabellas Krolles apakškolekcijas, kā arī vecmeistaru Gunāra Kroļļa, Edvarda Grūbes, Intas Celmiņas, Džemmas Skulmes un jaunās paaudzes mākslinieku Sigitas Daugules, Vinetas Kaulačas, Sandras Strēles radošais veikums. Daugavpils Novadpētniecības un mākslas muzejs ir nozīmīgas Kārļa Mudeļa glezniecības, Kārļa Jurjana grafikas un reģiona mākslinieku mākslas kolekcijas glabātājs. Lai nodrošinātu apjomīgās un pieaugošās mākslas kolekcijas pienācīgu uzglabāšanu Daugavpils pašvaldība ir iecerējusi izveidot Daugavpils pašvaldības mākslas krātuvi, tam pielāgojot ēku Daugavpils cietoksnī. Mākslas krātuvi paredzēts izveidot ēkā Komandanta ielā 2. Daugavpils (Dinaburgas, Dvinskas) cietoksnis (1810-1878) ir valsts nozīmes pilsētbūvniecības piemineklis (aizs. Nr.7428). Tā aizsardzību veidoja vairākas nocietinājumu līnijas. Pēdējā no tām ir citadeles (galvenās daļas) aizsargvalnis. Daugavpils cietoksnī aizsargvalnis ir vairāk nekā 3 km garš, 20 m plats un 12-15 m augsts. Tajā ietilpst arī trīs bastioni – piecstūrainie nocietinājumi ar atvērto iekšējo pagalmu uz muguras pusi (vēl pieci ir atsevišķi stāvošās būves). PROJEKTA MĒRĶIS Izstrādāta topošās Daugavpils pilsētas mākslas krātuves Komandanta ielā 2 arhitektoniski mākslinieciskā inventarizācija. * PROJEKTA UZDEVUMI Veikt topošās Daugavpils pilsētas mākslas krātuves Komandanta ielā 2 apskati, tehniskā stāvokļa novērtējumu, uzmērījumus, fotofiksāciju; izstrādāt arhitektoniski māksliniecisko inventarizāciju. * PROJEKTA DARBĪBAS PROGRAMMA Projekta ietvaros ir paredzēts veikt šādus izpētes darbus: - Tehniskā apsekošana - Uzmērīšana - Fotofiksācija - Arhitektoniski mākslinieciskā inventarizācija (AMI) * PROJEKTĀ PAREDZAMIE REZULTĀTI Pamatojoties uz izstrādāto arhitektoniski māksliniecisko inventarizāciju, vēlāk tiks veikta topošās Daugavpils pilsētas mākslas krātuves Komandanta ielā 2 konservācija un restaurācija. |
| Projekta izmaksas | Valsts Kultūrkapitāla fonda finansējums – 6000 EUR |
| Projekta mērķa grupa | MĒRĶAUDITORIJA  Daugavpils cietoksnis ir pilsētas mikrorajona “Cietoksnis” daļa, tā teritorija vienmēr ir brīvi pieejamā ikvienam jebkurā laikā. Tāpat 8. bastiona kazemāti nav aizvērti un ir pieejami tūristiem un apmeklētājiem jebkurā laikā. Kazemāti atrodas aktīvajā tūrisma zonā Daugavpils cietoksnī – blakus atrodas Daugavpils cietokšņa Kultūras un informācijas centrs, Nikolaja vārti, Marka Rotko mākslas centrs. Šis objekts iekļauts tūrisma maršrutos un tūristu gidi vienmēr rāda šos kazemātus ekskursiju dalībniekiem. Regulāri kazemātos tiek rīkoti interesanti pasākumi, piemēram, Muzeju nakts vai pilsētas svētku ietvaros – koncerti, kino u.tml. Ņemot vērā nesen labiekārtoto Nikolaja ielas apbūves teritoriju, kazemāti kļuva vēl pieejamāki sabiedrībai: ir restaurēts laukums pie kazemātiem un ierīkoti divi seguma veidi (laukakmens un gluds granīta akmens). Diemžēl, pagaidām ir apgrūtināta iekļūšana kazemātos cilvēkiem ar funkcionālajiem traucējumiem, jo iekštelpu grīda līmeniski ir ievērojami augstākā attiecībā pret ielas līmeni pie ieejas. Šī problēma būtu risināma kazemātu konservācijas ietvaros. |
| Projekta aktivitātes | PROJEKTA DARBĪBAS PROGRAMMA Projekta ietvaros ir paredzēts veikt šādus izpētes darbus: - Tehniskā apsekošana - Uzmērīšana - Fotofiksācija - Arhitektoniski mākslinieciskā inventarizācija (AMI) |

Domes priekšsēdētājs *(personiskais paraksts)* I.Prelatovs